techiaith/cofnodycynulliad_en-cy huggingface dataset:
English: Well, Dirprwy Lywydd, I offer my view on the first of Mike Hedges's questions, but it's my view, and others will have others. I think that the conduct of foreign affairs is best done by member states, as it would have been in the European Union. I think defence and the maintenance of armed forces is best done on a pan-UK basis. And as I set out in an earlier answer this afternoon, I think that a social security system that moves money and resources around the United Kingdom to where need is greatest is also something that's best discharged in that way. So, there are three examples, and others may have others or more. As far as regional mayors in England are concerned, I have had a recent meeting with by far the majority of regional mayors. I think Mike Hedges makes an important point: devolution is not about Scotland, Northern Ireland and Wales. It is about England as well. To grapple with the English question and how people in England see themselves within this union is a necessary and very important part of that conversation.
Welsh: Wel, Dirprwy Lywydd, rwy'n cynnig fy marn i ar gwestiwn cyntaf Mike Hedges, ond fy marn i yw honno, ac fe fydd pobl eraill yn amrywio. Rwyf i o'r farn mai aelod-wladwriaethau sydd fwyaf cymwys i gynnal materion tramor, fel y byddai wedi bod yn yr Undeb Ewropeaidd. Rwy'n credu mai'r ffordd orau o amddiffyn a chynnal y lluoedd arfog yw ar sail y DU gyfan. Ac fel y nodais i mewn ateb cynharach y prynhawn yma, rwy'n credu bod system nawdd cymdeithasol sy'n symud arian ac adnoddau o amgylch y Deyrnas Unedig i'r lle y mae'r angen mwyaf yn rhywbeth sy'n cael ei weithredu orau yn y ffordd honno. Felly, dyna dair enghraifft, ac efallai y bydd gan bobl eraill rai eraill neu fwy na hynny. O ran meiri rhanbarthol yn Lloegr, rwyf wedi cael cyfarfod diweddar gyda'r mwyafrif o bell ffordd o feiri rhanbarthol. Rwy'n credu bod Mike Hedges yn gwneud pwynt pwysig: nid ymwneud â'r Alban, Gogledd Iwerddon a Chymru yn unig y mae datganoli. Mae'n ymwneud â Lloegr hefyd. Mae mynd i'r afael â mater Lloegr a sut mae pobl yn Lloegr yn eu gweld nhw eu hunain o fewn yr undeb hwn yn rhan angenrheidiol a phwysig iawn o'r sgwrs hon.
English: Another week passes, our economy is under pressure, NHS waiting lists are under pressure, our education sector is under pressure, and still the Welsh Government want to waste crucial time to talk about further reform to the union. I am sorry, but my constituents, this Senedd and the Welsh Government have got far more pressing issues to deal with. Over the years, more and more powers have been devolved to this place, in an effort to improve the lives of the people of Wales and make decision making closer to home. Demanding more powers and reform to the union, in my opinion, is a grave mistake. The Government need to address the issues I highlighted earlier, because that's what the people want us to get on with doing. The people of Wales are becoming sick and tired of all these constitutional games, and bringing forward debates like this, and statements, are a smokescreen for your Government's failings. So, First Minister, will you and your Government now commit to taking this utopian pipe dream off the table?
Welsh: Aeth wythnos arall heibio, mae ein heconomi ni dan bwysau, mae rhestrau aros y GIG dan bwysau, mae ein sector addysg ni dan bwysau, ac mae Llywodraeth Cymru yn parhau i fod yn awyddus i wastraffu amser hanfodol yn siarad am ddiwygio pellach i'r undeb. Mae'n ddrwg gennyf i, ond mae gan fy etholwyr i, y Senedd hon a Llywodraeth Cymru faterion llawer pwysicach i ymdrin â nhw. Dros y blynyddoedd, mae mwy a mwy o bwerau wedi cael eu datganoli i'r lle hwn, mewn ymdrech i wella bywydau pobl Cymru a gwneud penderfyniadau yn nes adref. Mae mynnu mwy o bwerau a diwygio'r undeb, yn fy marn i, yn gamgymeriad difrifol. Mae angen i'r Llywodraeth fynd i'r afael â'r materion y tynnais i sylw atynt yn gynharach, oherwydd dyna mae'r bobl yn dymuno inni fwrw ymlaen â'i wneud. Mae pobl Cymru wedi cael llond bol ar y gemau cyfansoddiadol hyn, ac mae cyflwyno dadleuon fel hyn, a datganiadau, yn llen fwg i fethiannau eich Llywodraeth chi. Felly, Prif Weinidog, a wnewch chi a'ch Llywodraeth ymrwymo nawr i dynnu'r freuddwyd gwrach hon oddi ar y bwrdd?
English: I welcome this paper - thank you very much, First Minister. I welcome this paper because it is about business, it is about trade deals that are made without our input that affect our farmers and our businesses. It is about health and how we work together in order to ensure that this pandemic is brought under control. It is about Wales and it is about the future of Wales, and that's why it's important. What I would just ask, First Minister, is that you look at a programme of engagement with the people of Wales. I agree with you, in the last Senedd elections, the majority of people voted against independence, but many did not, particularly young people. We had huge numbers of people, through Yes Cymru, who wanted to look at independence, who are indy-curious, and so I would welcome the opportunity to engage with a wide range of people in order to ensure that we have a strong, healthy Wales that is within the UK. Thank you. Diolch yn fawr iawn.
Welsh: Rwyf i'n croesawu'r papur hwn - diolch yn fawr iawn i chi, Prif Weinidog. Rwy'n croesawu'r papur hwn am ei fod yn ymwneud â busnes, yn ymwneud â bargeinion masnach sy'n effeithio ar ein ffermwyr a'n busnesau sy'n cael eu gwneud heb unrhyw fewnbwn oddi wrthym ni. Mae'r papur yn ymwneud ag iechyd a sut rydym ni'n gweithio gyda'n gilydd i sicrhau bod y pandemig hwn yn cael ei reoli. Mae'n ymwneud â Chymru ac mae'n ymwneud â dyfodol Cymru, a dyna pam mae'n bwysig. Yr hyn yr wyf i am ei ofyn, Prif Weinidog, yw eich bod chi'n ystyried rhaglen o ymgysylltu â phobl Cymru. Rwy'n cytuno â chi, yn yr etholiadau diwethaf i'r Senedd, fod y rhan fwyaf o bobl wedi pleidleisio yn erbyn annibyniaeth, ond ni wnaeth llawer ohonyn nhw, yn enwedig y bobl ifanc. Roedd niferoedd mawr o bobl, yn sgil Yes Cymru, yn awyddus i roi ystyriaeth i annibyniaeth, neu â diddordeb yn hynny, ac felly fe fyddwn i'n croesawu'r cyfle i ymgysylltu ag ystod eang o bobl i sicrhau bod gennym Gymru gref a holliach o fewn y DU. Diolch. Diolch yn fawr iawn.
English: It was a pleasure to hear a serious contribution to this debate. And my colleague Mick Antoniw will come forward with further proposals as to how we are to take forward our commitment to a Wales constitutional conversation. Because I completely agree with what Jane Dodds said, that this conversation must go beyond political parties, it must go beyond those people who are already part of the conversation, and it must reach out into the wider Welsh society where I think people are interested in these things. I think it is desperately dismissive, as the previous questioner did, to dismiss people in Wales as though they were not capable of taking an interest in their own constitutional future. People in many, many walks of life, in many organisations and, as Jane Dodds said, particularly our young people, understand the significance of what is at stake here, and I look forward very much to a conversation that involves them in a powerful way in helping us to think about these very important issues and what it means for their futures as well as ours.
Welsh: Pleser oedd clywed cyfraniad difrifol i'r ddadl hon. Ac fe fydd fy nghyd-Weinidog Mick Antoniw yn cyflwyno cynigion pellach ynghylch sut y byddwn ni'n bwrw ymlaen â'n hymrwymiad ni i gael sgwrs gyfansoddiadol ar gyfer Cymru. Rwy'n cytuno'n llwyr â'r hyn a ddywedodd Jane Dodds, sef bod yn rhaid i'r sgwrs hon fynd y tu hwnt i bleidiau gwleidyddol, mae'n rhaid iddi fynd y tu hwnt i'r bobl hynny sy'n rhan o'r sgwrs eisoes, ac mae'n rhaid iddi estyn allan i gymdeithas ehangach Cymru lle mae gan bobl ddiddordeb yn y pethau hyn. Rwyf i o'r farn mai diystyriol iawn, fel y gwnaeth yr holwr blaenorol, yw amddifadu pobl yng Nghymru fel pe na baent yn ddigon atebol i gymryd diddordeb yn eu dyfodol cyfansoddiadol eu hunain. Mae pobl o lawer o gefndiroedd, mewn llawer o sefydliadau ac, fel y dywedodd Jane Dodds, ein pobl ifanc ni hefyd, yn deall arwyddocâd yr hyn sydd yn y fantol yma, ac rwy'n edrych ymlaen yn fawr at sgwrs sy'n eu cynnwys nhw mewn ffordd rymus i'n helpu ni i feddwl am y materion pwysig iawn hyn a'r hyn y maen nhw'n ei olygu i'w dyfodol nhw yn ogystal â'n dyfodol ni.
English: Thank you, First Minister, for setting out your plan.
Welsh: Diolch yn fawr, Prif Weinidog, am eich cynllun chi.
English: I don't doubt at all your sincerity, and the Counsel General's sincerity, yet your pleas for home rule will be rejected by the Westminster Government, a Government obsessed by centralising powers. Throughout the centuries and throughout the continent, Westminster has ignored the cries of home rule until it's too late and the inevitable happens - independence - the de facto position of nations in the world now independent. And I echo the words of my colleague Jane Dodds that independence was not rejected on the ballot paper. First Minister, you'll be aware of candidates within your own party who are in favour of independence. The First Minister will be aware, walking around Cardiff West, of houses with a Yes Cymru poster and a Labour poster up on their window, and Jane Dodds's comment about a lot of young people being interested. This plan doesn't go far enough, First Minister. It should consider welfare and it should also consider what happens when the inevitable happens and the Conservative Government refuses your plan. Could you please consider that? Diolch yn fawr.
Welsh: Nid wyf yn amau eich didwylledd chi o gwbl, na didwylledd y Cwnsler Cyffredinol, ond eto i gyd cael eu gwrthod a wnaiff eich galwadau chi am hunanlywodraeth gan y Llywodraeth yn San Steffan, Llywodraeth sydd ag obsesiwn ynglŷn â chanoli pwerau. Drwy'r canrifoedd a thros y cyfandir, mae San Steffan wedi anwybyddu'r alwad am hunanlywodraeth nes ei bod yn rhy hwyr a hynny'n digwydd yn anochel - annibyniaeth - sefyllfa de facto y cenhedloedd yn y byd sy'n annibynnol erbyn hyn. Ac rwy'n ategu geiriau fy nghyd-Aelod Jane Dodds sef na chafodd annibyniaeth ei wrthod ar y papur pleidleisio. Prif Weinidog, rydych chi'n ymwybodol o ymgeiswyr yn eich plaid chi eich hun sydd o blaid annibyniaeth. Mae'r Prif Weinidog yn ymwybodol, wrth gerdded o amgylch Gorllewin Caerdydd, o dai sydd â phosteri Yes Cymru yn ogystal â rhai Llafur ar eu ffenestri, ac o sylw Jane Dodds am lawer o bobl ifanc sydd â diddordeb yn hynny. Nid yw'r cynllun hwn yn mynd yn ddigon pell, Prif Weinidog. Fe ddylai ystyried lles ac fe ddylai ystyried yr hyn a fydd yn digwydd yn anochel sef y bydd y Llywodraeth Geidwadol yn gwrthod eich cynllun. A wnewch chi ystyried hynny, os gwelwch chi'n dda? Diolch yn fawr.
English: Well, I thank Rhys ab Owen too.
Welsh: Wel, diolch i Rhys ab Owen hefyd.
English: Look, he makes an important point about how this plan can be further developed, what more could be added to it, and I look forward to hearing from him further on those things. I don't think he will further his own cause, however, if he's not prepared to face up to the very direct choice that was put to the people of Wales back in May, and in my view, it was the most clearly-put choice in the whole history of devolution. As I said, I stood in tv studios, and on one side of me was a man who wanted to argue for the abolition of devolution altogether, to abolish the whole Assembly, and he made his case to Welsh people. On the other side of me was somebody who wanted to persuade people that Wales should be taken out of the United Kingdom altogether, and he put that case front and centre in his campaign. And Plaid Cymru lost ground - it didn't gain ground, it lost ground in this election, and I don't think I could have been clearer, time after time after time, in broadcasts, in leaflets, in every chance I had, to say that the Labour Party stood for powerful devolution in a successful United Kingdom. And in the end, that is where people in Wales made their choice, and I think people in Plaid Cymru too need to be willing to - . 'Blinkers off', said Rhun ap Iorwerth. Well, in a blinkers-off world, then I think some thought has to be given to that as well.
Welsh: Wel, mae e'n gwneud pwynt pwysig ynglŷn â sut y gellir datblygu'r cynllun hwn ymhellach, beth arall y gellid ei ychwanegu ato, ac rwy'n edrych ymlaen at glywed ymhellach ganddo am y pethau hynny. Nid wyf yn credu, serch hynny, y bydd yn hyrwyddo ei achos ef ei hun os nad y'n barod i wynebu'r dewis uniongyrchol iawn a roddwyd i bobl Cymru yn ôl ym mis Mai, ac yn fy marn i, dyma'r dewis mwyaf amlwg yn holl hanes datganoli. Fel y dywedais i, fe fûm i'n sefyll mewn stiwdios teledu, ac ar y naill law imi roedd yno rywun yn dadlau dros ddiddymu datganoli yn gyfan gwbl, a diddymu'r Cynulliad yn gyfan gwbl, ac fe ddadleuodd ef ei achos i bobl Cymru. Ar y llaw arall imi roedd yno rywun a oedd yn ceisio perswadio pobl y dylid tynnu Cymru allan o'r Deyrnas Unedig yn gyfan gwbl, ac fe roddodd yr achos hwnnw wrth galon ei ymgyrch ef. Ac fe gollodd Plaid Cymru dir - nid ennill tir, fe gollodd dir yn yr etholiad hwn, ac nid wyf i'n credu y gallaswn i fod yn fwy eglur, dro ar ôl tro, mewn darllediadau, mewn taflenni, ar bob cyfle a gefais, i ddweud bod y Blaid Lafur yn sefyll dros ddatganoli grymus oddi mewn i Deyrnas Unedig lwyddiannus. Ac yn y pen draw, dyna oedd dewis pobl yng Nghymru, ac rwy'n credu bod angen hefyd i bobl ym Mhlaid Cymru fod yn barod i - . 'Agwedd gibddall', meddai Rhun ap Iorwerth. Wel, mewn byd cibddall, yna rwy'n credu bod rhaid rhoi rhywfaint o ystyriaeth i hynny hefyd.
English: Whatever our individual views in this Chamber, whether it's status quo, independence, devo-max, radical reform of the union, you cannot doubt that this is a major intervention by an elected Government in the debate around constitutional reform here in Wales, but also how it impacts on the wider UK. And there are some radical proposals within this. Even though it doesn't go as far as some and it goes further than others would want to go, these are serious proposals that I don't have time to list in full, but a new independent oversight body for funding; devolution becoming a permanent feature that cannot be undone without the will of the people of Wales or Scotland or Northern Ireland; House of Lords as a senate, reflecting the geographic parts of the UK, and Welsh Ministers having a say in international relations and trade. But let me simply ask, in my one question: we look forward to details of the civil society engagement in Wales, but what about the engagement with the House of Lords as it currently is, and their constitutional-interested parties up there? Because whilst the UK Government might not currently wish to listen, Deputy Presiding Officer, they might well want to listen and to help shape the future of the UK, as well as Wales, on a reform agenda.
Welsh: Beth bynnag yw ein barn ni, yr unigolion sydd yn y Siambr hon, boed hynny'n status quo, annibyniaeth, devo-max, diwygiad radical o'r undeb, nid oes unrhyw amheuaeth fod hwn yn ymyriad enfawr gan Lywodraeth etholedig yn y ddadl ynghylch diwygio cyfansoddiadol yma yng Nghymru, ond o ran sut y byddai hynny'n effeithio ar y DU yn ehangach hefyd. Ac fe geir rhai cynigion radical yn hyn o beth. Er nad yw'n mynd mor bell ag y byddai rhai'n ei ddymuno ac yn mynd yn rhy bell ym marn eraill, mae'r rhain yn gynigion difrifol nad oes gennyf i amser i'w rhestru'n llawn, ond corff goruchwylio annibynnol newydd ar gyfer cyllid; datganoli yn nodwedd barhaol na ellir ei dadwneud heb ewyllys pobl Cymru na'r Alban na Gogledd Iwerddon; Tŷ'r Arglwyddi i fod yn senedd, yn adlewyrchu rhannau daearyddol o'r DU, a Gweinidogion Cymru yn cael dweud eu dweud o ran cysylltiadau a masnach ryngwladol. Ond gadewch imi ofyn, yn fy unig gwestiwn i: rydym ni'n edrych ymlaen at fanylion ymgysylltiad y gymdeithas sifil yng Nghymru, ond beth am yr ymgysylltu â Thŷ'r Arglwyddi yn ei sefyllfa gyfredol, a'r pleidiau sydd â diddordeb cyfansoddiadol yn y fan honno? Oherwydd er nad yw Llywodraeth y DU yn awyddus i wrando ar hyn o bryd, Dirprwy Lywydd, mae'n ddigon posibl y byddan nhw'n dymuno gwrando a helpu i lunio dyfodol y DU, yn ogystal â Chymru, ar agenda o ddiwygio.
English: Dirprwy Lywydd, I thank Huw Irranca-Davies for what he said about the seriousness of the document. I referred in my statement to the constitutional reform group. That is largely populated by Members of the House of Lords, and I must say, some very, very serious work is being done by select committees in the House of Commons, as well as in the House of Lords. The Government may not yet be listening, but this Government will itself have to face the realities of what it has done in terms of Northern Ireland, of where the Scottish Government will wish to take its mandate in relation to a referendum. And when it has to face those realities, at least it will find that there is a reservoir of work, including the work done here in Wales, but also the work that's being done in the House of Lords, and, as I say, outside Government in the House of Commons, and I agree very much with what Huw Irranca-Davies said about us being prepared to engage in those conversations as well, and publication of the document is part of that. That's why we've done it: so that there is something there that is updated and represents the current state of thinking of the Welsh Government; that those other parts of our constitutional machinery who are prepared to take a serious interest in all of that can at least know what we are thinking, and make that part of their considerations as they come to contribute to the pool of ideas that we so badly need.
Welsh: Dirprwy Lywydd, rwy'n diolch i Huw Irranca-Davies am yr hyn a ddywedodd ef am ddifrifoldeb y ddogfen. Fe gyfeiriais i yn fy natganiad at y grŵp diwygio cyfansoddiadol. Aelodau Tŷ'r Arglwyddi yw aelodau'r grŵp hwnnw i raddau helaeth, ac mae'n rhaid imi ddweud, mae yna waith difrifol iawn, iawn yn cael ei wneud gan bwyllgorau dethol yn Nhŷ'r Cyffredin, yn ogystal ag yn Nhŷ'r Arglwyddi. Efallai nad yw'r Llywodraeth yn gwrando eto, ond fe fydd yn rhaid i'r Llywodraeth hon wynebu gwirionedd yr hyn a wnaeth o ran Gogledd Iwerddon, a phryd y bydd Llywodraeth yr Alban yn dymuno cymryd ei mandad o ran cynnal refferendwm. A phan fydd yn rhaid iddi wynebu'r gwirioneddau hynny, o leiaf fe fydd yn gweld bod yna gronfa o waith. Mae hyn yn cynnwys y gwaith a wneir yma yng Nghymru, ond y gwaith sy'n cael ei wneud yn Nhŷ'r Arglwyddi hefyd, ac, fel y dywedais i, y tu allan i'r Llywodraeth yn Nhŷ'r Cyffredin. Ac rwy'n cytuno'n llwyr â'r hyn a ddywedodd Huw Irranca-Davies am ein parodrwydd ni i gymryd rhan yn y sgyrsiau hynny hefyd, ac mae cyhoeddi'r ddogfen hon yn rhan o hynny. Dyna pam rydym ni wedi gwneud hyn: er mwyn cael rhywbeth yno sydd wedi'i ddiweddaru ac sy'n cynrychioli cyflwr presennol meddylfryd Llywodraeth Cymru; a gall y rhannau eraill hynny o'n peirianwaith cyfansoddiadol ni sy'n barod i gymryd diddordeb difrifol yn hynny i gyd o leiaf wybod beth rydym ni'n ei feddwl, a sicrhau bod hynny'n rhan o'u hystyriaethau nhw wrth iddynt ddod i gyfrannu at y gronfa o syniadau y mae arnom ni eu hangen yn fawr iawn.
English: First Minister, in your written edition of your oral statement today, you referred to the flying of the union flag by some of my colleagues in this Senedd as 'vacuous symbolism'. The direct quote was: 'The United Kingdom will not be saved by the sort of vacuous symbolism which has, sadly, been evident even in our own proceedings - the tea towel Tories of 2021' - you said. First Minister, people, right across Wales, fly the union flag because of what it symbolises: a pride in the country that we live in, and that's no different to my colleagues in the Senedd to do that same. I know, in your answer to Andrew R.T. Davies, you tried to distance yourself from the written edition of your oral statement, but that was a document sent out in your name by your Government, and so you're responsible for its contents. So, therefore, can I ask you, First Minister, whether you've reflected on these comments and whether you think that those ordinary people in communities across Wales who also feel pride in the union flag are also engaging in vacuous symbolism?
Welsh: Prif Weinidog, yn y fersiwn ysgrifenedig o'ch datganiad llafar chi heddiw, fe wnaethoch gyfeirio at chwifio baner yr undeb gan rai o'm cyd-Aelodau yn y Senedd hon yn 'symbolaeth wag'. Y dyfyniad uniongyrchol oedd: 'Ni fydd y Deyrnas Unedig yn cael ei hachub gan y math o symbolaeth wag sydd, yn anffodus, wedi bod yn amlwg hyd yn oed yn ein trafodion ni ein hunain - Torïaid llieiniau sychu llestri 2021' - meddech chi. Prif Weinidog, mae pobl ledled Cymru yn chwifio baner yr undeb oherwydd yr hyn y mae'n arwydd ohono: balchder yn y wlad yr ydym ni'n byw ynddi, ac nid yw hynny'n wahanol i'm cyd-Aelodau yn y Senedd yn gwneud yr un peth. Fe wn i, yn eich ateb chi i Andrew R.T. Davies, eich bod wedi ceisio ymbellhau oddi wrth fersiwn ysgrifenedig eich datganiad llafar, ond dogfen oedd honno a anfonwyd yn eich enw chi gan eich Llywodraeth chi, ac felly y chi sy'n gyfrifol am ei chynnwys. Felly, a gaf i ofyn i chi, Prif Weinidog, a ydych chi wedi myfyrio ar y sylwadau hyn ac a ydych chi o'r farn fod y bobl gyffredin hynny mewn cymunedau ledled Cymru sy'n teimlo balchder ym maner yr undeb yn ymhél â symbolaeth wag hefyd?
English: Well, Llywydd, I don't want to spend my afternoon having to give elementary lessons to new members of the opposition about the way in which the Senedd works. I am responsible for what I say and what lies on the Record of the Senedd. If you want to know what I say, that's where you must go. Members have the privilege of having advance copies of what I might say, and it says at the bottom that you should check that against what I actually say. Now, I think - . I hope I don't need to repeat that again, because it's a very elementary lesson in the way that this place operates. I'll repeat what I actually said: that this is a Government that seems devoted to the emptiness of symbols, that believes that by flying flags and persuading people that choruses of the British song will somehow cement the union - . Well, I think it did succeed at least in uniting people in a sense of derision for that idea that this is the level of seriousness that they've been able to summon up as a Government charged with those responsibilities.
Welsh: Wel, Llywydd, dydw i ddim eisiau treulio fy mhrynhawn yn gorfod rhoi gwersi elfennol i aelodau newydd o'r wrthblaid am y ffordd y mae'r Senedd yn gweithio. Rwy'n gyfrifol am yr hyn yr wyf yn ei ddweud a'r hyn sydd ar Gofnod y Senedd. Os ydych chi eisiau gwybod beth yr wyf yn ei ddweud, dyna lle mae'n rhaid i chi fynd. Caiff Aelodau y fraint o gael copïau ymlaen llaw o'r hyn y gallwn i ei ddweud, ac mae'n dweud ar y gwaelod y dylech wirio hynny yn erbyn yr hyn a ddywedaf mewn gwirionedd. Nawr, rwy'n credu - . Gobeithio na fydd angen i mi ailadrodd hynny eto, oherwydd mae'n wers elfennol iawn ar y ffordd y mae'r lle hwn yn gweithredu. Fe wnaf ailadrodd yr hyn a ddywedais mewn gwirionedd: mai Llywodraeth yw hon sy'n ymddangos ei bod yn ymroi i wacter symbolau, sy'n credu, drwy chwifio baneri a pherswadio pobl y bydd corws o'r gân Brydeinig rywsut yn cadarnhau'r undeb - . Wel, rwy'n credu i hynny lwyddo o leiaf i uno pobl mewn ymdeimlad o ddirmyg tuag at y syniad hwnnw, mai dyma lefel y difrifoldeb y maen nhw wedi gallu ei fagu fel Llywodraeth sydd i fod i ysgwyddo'r cyfrifoldebau hynny.
English: The Minister just made reference to Careers Wales/Gyrfa Cymru, with particular reference to the role that they will play in delivering the young person's guarantee. How will he make sure that they're both supported, adequately resourced and their staff are properly paid to deliver this programme?
Welsh: Cyfeiriodd y Gweinidog at Gyrfa Cymru, gan gyfeirio'n arbennig at y rhan y byddan nhw'n ei chwarae wrth gyflawni'r warant i bobl ifanc. Sut y bydd e'n sicrhau y byddan nhw'n cael eu cefnogi, y byddan nhw'n cael digon o adnoddau a bod eu staff yn cael eu talu'n briodol i gyflawni'r rhaglen hon?